**Izveštaj Komisije** **Galilej**

*Pregled argumenata*

1. Ni jedna intelektualna aktivnost, uključujući nauku, ne može da izbegne činjenicu da je primorana da pravi pretpostavke koje ne mogu da budu dokazane primenom njene sopstvene metodologije (apsolutne pretpostavke).
2. U najvećem broju pretpostavki većine modernih naučnika danas, na svetskom nivou, preovlađuje naturalistički pristup (u metafizici), materijalistički (u ontologiji) i redukcionističko-empirijski (u metodologiji).
3. Ovakav pristup dovodi do verovanja da je svest samo posledica složenog uređenja materije ili fenomen koji se javlja usled aktivnosti mozga.
4. Ovo verovanje nije ni dokazano, ni opravdano.
5. S druge strane, dobro dokumentovani empirički fenomeni protivreče ovom verovanju. Između ostalog,
6. Istiniti izveštaji o iskustvima bliskim smrti (NDE), sa kompleksnim intuitivnim, perceptivnim, cognitivnim i emocionalnim prikazima tokom utvrđenog i dokumentovanog odsustva moždane aktivnosti.
7. Istinita, i potvrđena od strane nezavisnih posmatrača, svedočenja o ne-lokalnoj percepciji tokom ovih stanja bliskih smrti bez moždane aktivnosti.
8. Ogroman broj podataka proisteklih iz istraživanja parapsiholoških i drugih anomalnih spoznaja, na osnovu serije meta-analiza, koji pokazuju da su ove ne-lokalne percepcije i te kako moguće.
9. Velika baza podataka o deci koja se sećaju predhodnih života, od kojih neka imaju odgovarajuće deformacije.
10. Sve veći broj naučnika se bez predrasuda, koristeći postojeće naučne metode, već bavi istraživanjem ovih graničnih stanja. Njihovi empirijski dobijeni zaključci predstavljaju izazov postojećem opšteprihvaćenom pogledu.
11. Stoga oni zastupaju mišljenje da nam je potreban novi, ne-reduktivni model svesti na osnovu koga bi svest dobila sopstveni ontološki status.
12. Minimalni konsenzus je ostvaren u odnosu na model dvojnog aspekta ili model komplementarnosti, po kome duh i materija, svest i njen fizički supstrat, predstavljaju dva aspekta realnosti, dve nesvodljive i simultane perspektive jedne osnovne, fundamentalne realnosti kojoj inače nemamo direktnog pristupa.
13. Ukoliko se ovaj model prihvati, postaje jasno da svest može da ima svoj direktni pristup realnosti, ne samo putem čulnih percepcija – kao što je to slučaj u klasičnom empirizmu – već i putem unutrašnje percepcije ili radikalne introspekcije.
14. Kao rezultat, pored klasičnog pristupa koji nam nudi nauka, moguće je da postoji drugačiji, ali isto tako validan prilaz realnosti.
15. Ovo bi moglo da uključi i direktni pristup dubljim strukturama realnosti - pod određenim uslovima – koji bi omogućio dobijanje važnih saznanja u odnosu na etiku, smisao i sistem vrednosti.
16. Saznanja o iskustvima bliskim smrti (NDE) i drugim transformativnim iskustvima zaista sugerišu da smo svi mi sastavni deo jednog mnogo šireg polja svesti, sa velikim uticajem na etiku u ovom svepovezanom svetu.
17. Uvođenje i integrisanje šireg pogleda na svest u domen nauke neminovno bi dovelo do stvaranja i razvoja nove metodologije: metodologije radikalne introspekcije ili metodologije unutrašnjeg iskustva.
18. Videvši da dominantni stručni izvori ne samo nekritično, nego često u vidu preduslova za uspešnu karijeru, mladim naučnicima prenose materijalistički pogled na svet kao jedino odgovarajuće objašnjenje realnosti, mi pozivamo na slobodno istraživanje ove teme i podstičemo naučnu zajednicu da zauzme kritičniji stav i razmotri proširenje svojih aktivnosti u odnosu na apsolutne, unapred postavljene pretpostavke na kojima se zasniva njena delatnost.